อุกอาจ! คนร้ายถล่มยิงรถ “บิ๊กโจ๊ก” 7 นัด เจ้าตัวปลอดภัย ฟากจนท.เร่งหาตัวผู้ก่อเหตุ
อุกอาจ! คนร้ายถล่มยิงรถ “บิ๊กโจ๊ก” 7 นัด เจ้าตัวปลอดภัย ฟากจนท.เร่งหาตัวผู้ก่อเหตุ
6 ม.ค. 2563

ผู้สื่อข่าวรายงานว่าเมื่อเวลา21.40 น. วันนี้(6 ม.ค.2563) ศูนย?วิทยุสน.บางรักได้รับแจ้งว่าเกิดเหตุคนร้ายไม่ทราบจำนวนใช้อาวุธปืนยิงใส่รถยนต์ของ พล.ต.ท.สุรเชษฐ์ หักพาล (บิ๊กโจ๊ก) ที่ปรึกษาพิเศษประจําสํานักนายกรัฐมนตรี(นักบริหารระดับสูง) ที่จอดอยู่ภายในอาคารย่านถนนสุรวงศ์
อย่างไรก็ดีภายหลังการตรวจสอบของเจ้าหน้าที่ตำรวจสน.บางรัก พบว่ารถคันดังกล่าวถูกยิงจำนวน 7 นัด ซึ่งขณะที่เกิดเหตุนั้นพล.ต.ท.สุรเชษฐ์ไม่ได้อยู่ภายในรถ
โดยเบื้องต้นฝ่ายสืบสวนสน.บางรักอยู่ระหว่างลงพื้นที่ตรวจสอบหาเบาะแสคนร้ายและเก็บภาพจากกล้องวงจรปิดบริเวณใกล้เคียง พร้อมกับสอบปากคำพยานที่เห็นเหตุการณ์เพื่อติดตามคนร้ายต่อไป
ทั้งนี้ หลังเกิดเหตุ พล.ต.ท.สุรเชษฐ์ได้ออกมาดูสภาพรถก่อนจะเข้าให้ปากคำกับพนักงานสอบสวนต่อไป